text: Ryanair åbner rute til Malta
  04 marts 2010 kl. 09.24
  Det irske lavprisselskab, Ryanair, åbner endnu en rute fra Billund.
  Denne gang til Malta. Samtidig indsætter selskabet flere afgange på ruterne Billund-Faro og Billund-Malaga i juli måned.
  Den nye rute til Malta flyves fra den 21. maj. Der bliver to ugentlige afgange, mandag og fredag.
   
  Malta er et lille ørige i Middelhavet, ca. 90 km syd for Sicilien. 
  Jørgen Krab Jørgensen, Billund Lufthavn, glæder sig over den nye rute, som bringer Ryanairs samlede antal ruter fra Billund denne sommer op på 14 og siger, at udviklingen bekræfter, at der er meget stort potentiale for udenrigsruter fra Billund.
  